بارزان عەبدولغەفور تکریتی

بارزان عەبدولغەفور سلێمان مەجید تکریتی (١ی تەممووزی ١٩٦٠، تکریت، سەلاحەدین) ئەفسەرێکی عێراقییە و پلەی عەمید ڕووکنی ھەیە، دوایین پۆستی خۆی فەرماندەی پاسەوانی کۆماریی تایبەت بووە لە سەردەمی سەددام حوسێن، ئەندامی حیزبی بەعس بوو و برای لیوا ڕۆکان تکریتی، یاوەری تایبەتی سەددام حوسێن. https://web.archive.org/web/20170908155539/https://www.globalsecurity.org/military/world/iraq/sulayman-majid-tikriti.htmhttps://web.archive.org/web/20180218210724/http://bo.io.gov.mo/bo/ii/2004/11/aviso06lista_en.asp

لە لیستی گرنگترین داواکراوانی عێراقی بوو لە سەردەمی داگیرکردنی عێراق و لە زنجیرەی ١١ی ئەمەریکادا بوو، لە ٢٣ی تەممووزی ٢٠٠٣ دەستگیرکرا، وێنەکەی لەسەر شاژنی دڵ (کوپ) بوو لەنێو کۆمەڵێک کارتی یاریکردنی گرنگترین داواکراوە عێراقییەکان کە لەلایەن ھێزە سەربازییەکانی ئەمریکاوە دەرچووە بۆ یارمەتیدان لە ناسینەوەی ئەو داواکراوانەی کە لەنێو حکوومەتی سەددام حوسێنن لەکاتی شەڕی عێراقدا.https://www.bbc.com/arabic/middleeast/2010/09/100902_iraq_playcards_tc2

لە ساڵی ٢٠١٧ ئەنجومەنی نوێنەرانی عێراق یاسایەکی دەرکرد کە تێیدا دەستبەسەرداگرتنی سەروەت و سامانی گواستراو و نەگواستراوی سەددام حوسێن و ھاوسەرەکانی و منداڵەکانی و نەوەکانی و خزمەکانی تا پلەی دووەم و بریکارەکانیان و دەستبەسەرداگرتنی پارەی ٥٢ کەس لە ئەرکانەکانی ڕژێمی پێشوو لەخۆدەگرێت، کە لەنێویاندا بەرزان عەبدولغەفور تکریتی بوو.https://www.rudaw.net/arabic/middleeast/iraq/16042017

بەرزان عەبدولغەفوور مەجید بەشداری شەڕی فڕۆکەخانە کرد و دوای برینداربوونی و تەواوبوونی ئازووقەی بە دیل گیرا، و سزای ١٧ ساڵ زیندانی بەسەردا سەپێندرا. لە ڕۆژی ٢٩ی حوزەیرانی ٢٠٢٠ دەسەڵاتدارانی عێراق دوای تەواوبوونی سزاکەی ئازادیان کرد.https://shafaq.com/ar/%D8%A3%D9%85%D9%80%D9%86/%D8%A7%D8%B7%D9%84%D8%A7%D9%82-%D8%B3%D8%B1%D8%A7%D8%AD-%D9%82%D8%A7%D8%A6%D8%AF-%D8%AD%D8%B1%D8%B3-%D8%B5%D8%AF%D8%A7%D9%85-%D8%AD%D8%B3%D9%8A%D9%86

 سەرچاوەکان 

پۆل:لەدایکبووانی ١٩٦٠
پۆل:سەرکردەکانى حیزبی بەعسی عێراقی
پۆل:زیندووان